Resolution:Licensing policy/sk

Vymedzenie základných pojmov

 * Projekt
 * Konkrétny projekt nadácie Wikimedia Foundation v konkrétnom jazyku alebo mnohojazyčný projekt ako anglická Wikipedia, francúzsky Wikisource alebo Meta.


 * Licencia slobodného obsahu
 * licencia, ktorá zodpovedá podmienkam Definície slobodných kultúrnych diel, konkrétne licenciám, ktoré sa nachádzajú na http://freedomdefined.org/Definition verzia 1.0.


 * Politika výnimiek (PV)
 * politika špecifická danému projektu, v súlade s právom Spojených štátov a právom krajín, kde sa k obsahu projektu prevažne pristupuje (ak existujú), ktorá berie do úvahy obmedzenia autorského práva (vrátane precedentného práva) ako sa vzťahuje na projekt a povoľuje nahrávanie materiálu chráneného autorským právom, ktorý je možné legálne používať v rámci projektu bez ohľadu na stav jeho licencie. Medzi príklady patrí: http://en.wikipedia.org/wiki/Wikipedia:Fair_use a http://pl.wikinews.org/wiki/Wikinews:Dozwolony_u%C5%BCytek.

Rozhodnutie
Keďže misiou nadácie Wikimedia Foundation je "zapájať ľudí a dať im prostriedky, aby zberali a vyvíjali obsah vzdelávacieho charakteru dostupný pod Licenciou slobodného obsahu":
 * 1) Od všetkých projektov sa očakáva, že budú poskytovať iba obsah, ktorý je pod Licenciou slobodného obsahu alebo ktorý je inak slobodný a tak uznaný 'Definíciou slobodných kultúrnych diel', na ktorú odkazujeme vyššie.
 * 2) Naviac, s výnimkou Wikimedia Commons, každá komunita projektu smie vyvinúť a prijať PV. Neslobodný obsah použitý v súlade s PV musí byť takto označený v strojovo čitateľnom formáte za účelom jednoduchej identifikácie používateľmi a znovupoužívateľmi obsahu.
 * 3) Taktáto PV musí byť minimálna. Jej použitie, v rámci obmedzených výnimiek, by malo byť na ilustráciu historicky významých udalostí, na identifikáciu chránených diel ako logá alebo na doplnenie (v rámci úzkych obmedzení) článkov o súčasných dielach chránených autorským právom. PV nesmie povoľovať materiál, kde je možné v rozumnej miere požadovať nahranie slobodne licencovaného súboru za rovnakým účelom, čo je prípad takmer všetkých portrétov žijúcich významných osobností. Akýkoľvek obsah použitý v súlade s PV musí byť nahradený slobodne licencovaným dielom akonáhle je dostupný taký, ktorý poslúži rovnakému vzdelávaciemu účelu.
 * 4) Multimédiá použité podľa PV, ktorým chýba príslušné odovodnenie použitia, sú premetom zmazania. Musia byť použité iba v kontexte iného slobodne licencovaného obsahu.
 * 5) Projekty, ktoré v súčasnosti majú zavedenú PV, vykonajú nasledovné:
 * 6) * Od 23. marca 2007, všetky nové multimediálne súbory nahrané pod neprípustnými licenciami (podľa vyššie uvedenej definície), ktorým chýba odôvodnenie výnimky sú predmetom zmazania a existujúce multimédia pod takýmito licenciami prejdú procesom diskusie, kde sa určí, či takéto odôvodnenie existuje; ak nie, budú tiež zmazané.
 * 7) Projekty, ktoré v súčasnosti nemajú zavedenú PV, vykonajú nasledovné:
 * 8) * Od 23. marca 2007, všetky nové multimediálne súbory nahrané pod neprípustnými licenciami budú zmazané.
 * 9) * Nadácia sa uznáša pomôcť všetkým projektovým komunitám, ktoré chcú vyvinúť PV, s procesom jej vývoja.
 * 10) * Do 23. marca 2008, všetky existujúce súbory pod neprípustnými licenciami podľa vyššie uvedeného musia byť buď prijaté podľa PV alebo zmazané.

Prijaté: 7 hlasov za, 23. marec 2007